ช่วยสรุปบทความ ดอกเบี้ย-เงินเฟ้อ-ค่าเงินบาท และตลาดหุ้น ให้หน่อย
ประเด็นทางเศรษฐกิจในช่วงเวลานี้ดูเหมือนว่าจะวนเวียนอยู่กับ 3-4 เรื่องคือ อัตราเงินเฟ้อที่ปรับตัวขึ้นทั่วโลก ทุกประเทศต่างก็ประสบกับปัญหาซึ่งเริ่มต้นจากราคาพลังงาน โดยเฉพาะน้ำมันและก๊าซธรรมชาติที่ปรับตัวขึ้นแรงอานิสงส์จากสงครามรัสเซีย-ยูเครนที่ทำให้รัสเซียลดการส่งให้กับยุโรปอย่างกระทันหัน ผสมกับการที่เศรษฐกิจโลก โดยเฉพาะสหรัฐฟื้นตัวขึ้นแรงหลังวิกฤติโควิด-19 ซึ่งทำให้มีความต้องการพลังงานเพิ่มขึ้นในขณะที่กำลังการผลิตของโลกไม่ได้ปรับตัวขึ้นมานาน

อย่างไรก็ตาม “ภาพใหญ่” ของเรื่องเงินเฟ้อก็คือ เศรษฐกิจของสหรัฐเติบโตร้อนแรงเกินไปทำให้การผลิตตามไม่ทัน การแก้ไขก็คือ ต้องลดอัตราเงินเฟ้อลงอย่างรีบด่วน

วิธีการก็คือ เพิ่มอัตราดอกเบี้ยอ้างอิงของธนาคารกลางหรือเฟดที่อยู่ในอัตราที่ต่ำต่อเนื่องมายาวนานน่าจะเป็น 10 ปี หลังวิกฤติซับไพร์ม ซึ่งทำให้อัตราดอกเบี้ยอยู่ในอัตราบางช่วงที่ 1% หรือต่ำกว่านั้น ให้ขึ้นไปเรื่อย ๆ จนกว่าอัตราเงินเฟ้อจะลดลง อาจจะเหลือไม่เกิน 2-3% ต่อปี ซึ่งเป็น “อัตราปกติ” ที่จะทำให้เศรษฐกิจโตแบบมีเสถียรภาพ

โดยที่อัตราดอกเบี้ยที่คาดว่าจะทยอยปรับขึ้นไปเรื่อย ๆ นั้น ก็มองกันว่าจะไปถึงประมาณ 4-5% ภายในสิ้นปีนี้ และสิ้นปีหน้า จากอัตราปัจจุบันที่ 3-3.25% และนั่นก็คือ “อัตราดอกเบี้ยปกติ” ของสหรัฐที่เคยเป็นมายาวนานก่อนหน้าที่จะลดลงจนเหลือ 1-2% ช่วงหลังซับไพร์มที่เป็นอัตราที่ “ผิดปกติ”

สรุปก็คือ สหรัฐกำลังพยายามนำพาประเทศกลับสู่ “สภาวะปกติ” ที่จะทำให้เศรษฐกิจมีเสถียรภาพและเดินหน้าเติบโตต่อไปได้ในระยะยาวที่เศรษฐกิจอาจจะโตต่อไปเรื่อย ๆ ในอัตราประมาณซัก 3% ต่อปี แต่ผลกระทบในระยะสั้นก็คือ เศรษฐกิจในช่วงนี้ที่โตเร็วเกินไปจะต้องลดลง คือปีหน้าอาจจะติดลบเล็กน้อย เป็น “Soft Landing”

ผลกระทบจากอัตราดอกเบี้ยที่สูงขึ้นอย่างรวดเร็ว และภาวะเศรษฐกิจที่กำลังถดถอยลงทำให้ตลาดหุ้นที่เฟื่องฟูมากเกินไป และปรับตัวขึ้นเป็นจุดสูงสุดในประวัติศาสตร์หลังโควิด-19 ตกลงมาอย่างแรง และถึงวันนี้ดัชนีตลาดหลักทรัพย์อย่าง S&P 500 ก็ตกลงมาเกิน 20% นับจากต้นปี ไม่ต้องพูดถึงดัชนีแนสแด็กที่ตกลงมากว่า 30% เป็นวิกฤติตลาดหุ้นไปแล้ว

ผลกระทบที่สำคัญอีกอย่างหนึ่งที่เกิดขึ้น เนื่องจากการปรับอัตราดอกเบี้ยที่รวดเร็วและรุนแรงมากก็คือ ค่าเงินดอลลาร์ของสหรัฐแข็งค่าขึ้นอย่างมากเทียบกับค่าเงินของประเทศอื่น ๆ ทั้งโลก คือแข็งขึ้นประมาณ 18% ค่าเงินปอนด์ของอังกฤษและค่าเงินเยนของญี่ปุ่นลดลงเมื่อเทียบกับดอลลาร์ถึงประมาณ 20% นับจากต้นปี

ค่าเงินยูโรตกลงมา 15% เช่นเดียวกับเงินวอนของเกาหลีใต้ที่อยู่ในกลุ่มของประเทศเจริญแล้วที่ตกลงมา 16% ในขณะที่เงินบาทและเงินในกลุ่มประเทศเอเชียอื่น ๆ ตกลงมาในระดับประมาณ 12% เทียบกับดอลลาร์

เนื่องจากสหรัฐเป็นเศรษฐกิจที่ใหญ่ที่สุดในโลกและเงินดอลลาร์เป็นเงินที่ถูกใช้ทั่วโลก ดังนั้น สิ่งที่เกิดขึ้นกับสหรัฐทั้งหมดที่กล่าวถึงนั้น จึงเกิดขึ้นกับประเทศอื่น ๆ ทั่วโลกด้วย และก็เช่นกัน เมื่อสหรัฐปรับนโยบายทางการเงินเพื่อแก้ปัญหาของตนเอง เกือบทุกประเทศก็ต้องปรับตาม มิฉะนั้นก็จะเกิดปัญหาการไหลออกของเงินดอลลาร์ซึ่งจะทำให้เงินสำรองของประเทศมีปัญหา
ประเด็นทางเศรษฐกิจในช่วงเวลาปัจจุบันมีประการหลายประการที่สำคัญ 
อัตราเงินเฟ้อที่ปรับตัวขึ้นทั่วโลก: ปัญหาเรื่องเงินเฟ้อกำลังเกิดขึ้นทั่วโลก โดยมีสาเหตุมาจากราคาพลังงานที่เพิ่มขึ้น เนื่องจากสงครามรัสเซีย-ยูเครนทำให้รัสเซียลดการส่งพลังงานให้กับยุโรป ทำให้มีการปรับตัวขึ้นของราคาน้ำมันและก๊าซธรรมชาติ
เศรษฐกิจของสหรัฐเติบโตร้อนแรง: สหรัฐอเมริกากำลังเจริญเติบโตอย่างรวดเร็ว ทำให้การผลิตไม่ทันตามไป 
เพิ่มอัตราดอกเบี้ยอ้างอิงของธนาคารกลางหรือเฟดที่ต่ำต่อเนื่องมานาน ๆ โดยการทำให้อัตราดอกเบี้ยอยู่ในช่วง 1% หรือต่ำกว่านั้นเป็นเวลา 10 ปีหลังจากวิกฤติซับไพร์ม ทำให้อัตราดอกเบี้ยอยู่ในช่วงที่ 1-2% น่าจะทำให้เศรษฐกิจเติบโตแบบมีเสถียรภาพ และมีแนวโน้มว่าจะปรับขึ้นเรื่อยๆ ไปประมาณ 4-5% จากอัตราปัจจุบันที่ 3-3.25% และนั่นก็คือ “อัตราดอกเบี้ยปกติ” 

สหรัฐกำลังพยายามนำพาประเทศกลับสู่ "สภาวะปกติ" เพื่อให้เศรษฐกิจมีเสถียรภาพและเติบโตต่อไปได้ในระยะยาวที่มีอัตราประมาณ 3% ต่อปี
ผลกระทบที่สังเกตได้ในระยะสั้นคือเศรษฐกิจที่เติบโตเร็วเกินไปจะต้องลดลงในปีถัดไป
การปรับอัตราดอกเบี้ยที่สูงและรวดเร็วมีผลกระทบในตลาดหุ้นที่ตกลงมาอย่างแรง โดยดัชนี S&P 500 ตกลงมาเกิน 20% และดัชนีแนสแด็กตกมากว่า 30%
ค่าเงินดอลลาร์ของสหรัฐแข็งค่าขึ้นอย่างมากเทียบกับค่าเงินของประเทศอื่น ๆ ทั้งโลก ซึ่งทำให้เกิดผลกระทบทางการเงินในระดับโลก
การปรับนโยบายทางการเงินของสหรัฐมีผลกระทบทั่วโลก โดยทำให้ค่าเงินของหลายประเทศลดลงเมื่อเทียบกับดอลลาร์
รวมทั้งการปรับนโยบายทางการเงินของสหรัฐมีผลกระทบต่อการไหลของเงินดอลลาร์ทั่วโลก ทำให้เงินสำรองของประเทศหลาย ๆ แห่งมีปัญหา
กลยุทธ์การลงทุน,เศรษฐศาสตร์การเงิน,การวิเคราะห์ทางการเงิน